เรื่องร้องเรียน: ตั้งขายบนทางเท้าไม่ใช้จุดผ่อนผันแน่นอน
การดำเนินการของเจ้าหน้าที่: #พญาไทกวดขันผู้ค้าบริเวณหน้าคอนโดออร์นิกส์ ถนนพหลโยธิน  >>นายพัลลภ ไพฑูรย์บัวทอง ผู้อำนวยการเขตพญาไท มอบหมายนายวรรณชัย น้อมภักดีกุล หัวหน้าฝ่ายเทศกิจ จัดเจ้าหน้าที่เทศกิจ ตรวจตรากรณีมีผู้ค้าหาบเร่-แผงลอย จำหน่ายสินค้า บริเวณหน้าคอนโดออร์นิกส์ ถนนพหลโยธิน ดังนี้ - วันที่ 21 กันยายน 2566 เวลา 18.00-19.00 น. เจ้าหน้าที่เทศกิจตรวจตราบริเวณที่ร้องเรียน ได้ประชาสัมพันธ์ให้ผู้ค้าที่ทำการค้าขายบนทางเท้าบริเวณดังกล่าว หยุดทำการค้าขาย และให้ดำเนินการเคลื่อนย้ายออกจากจุดดังกล่าว - วันที่ 22 กันยายน 2566 เวลา 18.00-19.30 น.  เจ้าหน้าที่เทศกิจ ตรวจตรา กวดขัน ห้ามทำการค้าขายบนทางเท้าบริเวณดังกล่าว โดยขณะตรวจสอบไม่พบผู้ฝ่าฝืนทำการค้า  >>อย่างไรก็ดี เจ้าหน้าที่เทศกิจจะดำเนินการตรวจตราบริเวณดังกล่าวอย่างเข้มงวด หากพบการฝ่าฝืนตั้งวางจำน่ายสินค้าในจุดที่ไม่ใช่จุดทำการค้า เจ้าหน้าที่เทศกิจจะดำเนินการจับกุมผู้กระทำผิดพร้อมอุปกรณ์และสิ่งของที่ใช้ในการกระทำผิด และจะเปรียบเทียบปรับในอัตราสูงสุดตามที่กฎหมายบัญญัติไว้ พร้อมทั้งกวดขันมิให้มีการกระทำความผิดเกิดขึ้นอีก
ความเห็นของผู้แจ้ง: ไม่เคยถ่ายรูปตรงจุดที่แจ้งเลย หามุมถ่ายโล่งๆว่าทำงานแล้วตลอด เศร้ากับเจ้าหน้าที่ ผมว่าไม่อยากทำงานตามหน้าที่ตนเองก็ลาออกไปดีกว่าครับ
พื้นที่: แขวงสามเสนใน เขตพญาไท กรุงเทพมหานคร